Κούκουρας Μεσσηνίας

Ο Κούκουρας,  είναι νεοσύστατος οικισμός, αποτελούμενος κυρίως από τουριστικές και εξοχικές κατοικίες που είναι απλωμένες σε ευρύτερες αποστάσεις μεταξύ τους, σε υψόμετρο που κυμαίνεται από 40 - 80 μέτρα από την επιφάνεια της θάλασσας, και βρίσκεται νοτιοδυτικά, στο νομό Μεσσηνίας.

Ιστορικό
Ο οικισμός του Κούκουρα αναγνωρίστηκε ως οικισμός στις 9 Μαΐου του 2011 και συμπεριλήφθηκε στο Δήμο Πύλου - Νέστορος.ΦΕΚ 630Β 2011Διοικητικές μεταβολές των ΟΤΑ - Κούκουρας Ν. Μεσσηνίας Ο οικισμός πήρε την ονομασία που πριν έφερε η ευρύτερη περιοχή στην οποία και βρίσκεται.Παρατήρηση: Κατά το προηγούμενο χρονικό διάστημα, όταν υφίστατο ο πρώην δήμος Κορώνης, τουλάχιστον στην πρώτη περίοδο λειτουργίας του Δήμου (2009), ο συνοικισμός Κούκουρα δεν αναφερόταν ως χωριό στο Δ.Δ. Βασιλιτσίου

Ο Κούκουρας, σύμφωνα με την απογραφή του 2011, έχει πληθυσμό 33 κατοίκους και διοικητικά ανήκει στην Κοινότητα Βασιλιτσίου, της Δημοτικής Ενότητας Κορώνης, του Δήμου Πύλου - Νέστορος, της Περιφέρειας Πελοποννήσου, όπως διαμορφώθηκε με το Πρόγραμμα Καλλικράτης, ενώ κατά το παρελθόν και μέχρι το 2010, η ομώνυμη περιοχή Κούκουρας, στην οποία οικοδομήθηκε σταδιακά ο σύγχρονος οικισμός, με βάση το Σχέδιο Καποδίστριας, ανήκε στο Δήμο Κορώνης. Οι κάτοικοι του Κούκουρα απασχολούνται κυρίως με τον τουρισμό και δευτερευόντως με παραδοσιακές αγροτικές καλλιέργειες. Γνωστή είναι και η παραλία του συνοικισμού, η παραλία του Κούκουρα.Παραλίες Μεσσηνίας, Νο 25 Παραλία Κούκουρα. Ο οικισμός βρίσκεται στο τέλος της δημοτικής οδού Φανερωμένης - Κούκουρα, που τελεί υπό κατασκευή.Εφημερίδα Δράση, φύλλο 77, Δεκέμβριος 2012 , σελ. 4.
 Παραπομπές 

 Εξωτερικοί σύνδεσμοι 
 Δήμος Πύλου - Νέστορος, επίσημη ιστοσελίδα: www.pylos-nestor.gr

 Χάρτης περιοχής 

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Κατηγορία:Δήμος Κορώνης
Κατηγορία:Δημοτική Ενότητα Κορώνης